
Καθορισμός ορίων Αιγιαλού και Παραλίας στη θέση «ΟΡΜΟΣ 

ΑΠΟΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α.6387/927 (1) 

Αναγκαστική απαλλοτρίωση κτημάτων στη νήσο Σκύρο Νομού Εύ¬ 
βοιας, για τις ανάγκες της Πολεμικής Αεροπορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νών απαλλοτριώσεων». 

2. Τις διατάξεις του Νόμου ΓΣΙΣΤ/1907 και τις διατάξεις του Νό¬ 
μου 4442/1929 «περί κυρώσεως του από 21 Σεπτεμβρίου 1926 Ν.Δ/ 
τος «περί Στρατιωτικών και Ναυτικών Εισφορών και Ναυλώσεων» 
όπως έχουν τροποποιηθεί. 


3. Τη γνωμοδότηση του Γενικού Επιτελείου Αεροπορίας αριθ. 462/ 
000/340065/ΓΕΑ/Γ5/4/28.12.1987. 

. 4. Την Ο 722/7/Γ. 1564/6.11.86 (ΦΕΚ 784/7.11.86 τ.Β’), 
απόφαση του Πρωθυπουργού και του Υπουργού Εθνικής Άμυνας, σχε¬ 
τικά με ανάθεση αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας Ορέστη Παπαστρατή. 

5. Την απόφαση του Πρωθυπουργού Υ. 1362Α/5.10.87 (ΦΕΚ 
535/5.10.87 τ.Β.) σχετικά με καθορισμό αρμοδιοτήτων του Αναπλη¬ 
ρωτή Υπουργού Οικονομικών Γεωργίου Πέτσου, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για τις ανάγκες της Πολεμικής Αεροπορίας, 
έκτασης 39.450 Μ2 που βρίσκεται στη νήσο Σκύρο Νομού Εύβοιας και 
φαίνεται με κλίμακα 1:1000 και με τα στοιχεία Α-Β-Γ - Δ- Ε- Ζ- Η 
-Θ-Ι-Κ-Λ-Μ-Ν-Ξ-Α στο αριθ. 4-19/18.12.1987 κτηματολο- 
γικό διάγραμμα - πίνακα της Διεύθυνσης Γ5 του Γενικού Επιτελείου 
Αεροπορίας. 

Στην έκταση που απαλλοτριώνεται προβάλλει δικαιώματα κυριότη¬ 
τας η Ιερή Μονή Μεγίστης Λαύρας του Αγίου Αθανασίου του Αγ. 
Όρους. Η απαλλοτρίωση κηρύσσεται υπέρ του Δημοσίου και με δαπάνη 
του. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 9 Ιουνίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΟΡΕΣΤΗΣ ΠΑΠΑΣΤΡΑΤΗΣ Γ. ΠΕΤΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4116 (2) 

Καθορισμός ορίων Αιγιαλού και Παραλίας στη θέση «ΟΡΜΟΣ ΝΟΤ- ■ 
ΣΑΣ» κόλπου Δομβραίνας Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις των άρθρων I μέχρι και 7 του ΑΝ 2344/1940 
«περί αιγιαλοϋ και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2) Τις διατάξεις της παραγράφου 9 του άρθρου 1 του Κεφαλαίου Β' 
της Ο. 208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κΰβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3) Την από 2 Δεκεμβρίου 1987 αίτηση της Α.Ε. ΒΙΠΕΤΒΑ με την 
οποία ζητείται ο καθορισμός των ορίων αιγιαλοϋ και παραλίας στην πε¬ 
ριοχή του όρμου Νοϋσας του κόλπου Θίσβης Βοιωτίας. 

4) Την από 26 Ιανουάριου 1988 έκθεση «καθορισμού γραμμών αι- 
γιαλού και παραλίας» που έκανε η κατά νόμο αρμόδια Επιτροπή και το 
από 30.11.87 τοπογραφικό και υψομετρικό διάγραμμα της παραπάνω 
περιοχής σε κλίμακα 1:500 του Τοπογράφου Μηχανικού Δημητρίου 
Κωτούζα, θεωρημένο στις 30.11.1987 από τη Δ.Τ.Υ.Ν. Βοιωτίας 
όπως ορίζει το άρθρο 20 του Ν. 719/77 και συνοδεύει την έκθεση της 
προαναφερόμενης Επιτροπής. 

5) Την αριθμ. 544.5/143/88/358/14.3.88 σύμφωνη γνώμη της 
Δ/νσης Α2 - ΐνβ' του Γενικού Επιτελείου Ναυτικού και ειδικότερα τις 
παρατηρήσεις που αναφέρονται σ’ αυτό και οι οποίες εφαρμόσθηκαν. 

6) Τις διατάξεις τού άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της.κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ 704/1970 και του άρθρου 1 παράγραφος 5 
του Π.Δ 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

■ Επικυρώνουμε την από 26 Ιανουάριου 1988 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη- 
ψίας, καθώς και το από 30.11.1987 τοπογραφικό διάγραμμα, που τη 
συνοδεύει, το οποίο συντάχτηκε από το Δημήτριο Κωτούζα μηχανικό, 
με κλίμακα 1:500 και θεωρήθηκε την 30.11.1987 από τη Διεύθυνση 
Τεχνικών Υπηρεσιών της Νομαρχίας Βοιωτίας, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση «ΟΡΜΟΣ ΝΟΥΣΑΣ» Θίσβης Βοιωτίας και με κίτρινη γραμμή τα 
όρια της παραλίας στην ίδια θέση. 

Η απόφαση αυτή μαζί με την έκθεση και το διάγραμμα, που προανα- 
φέραμε, να δημοσιευτούν στην Εφημερίδα της Κΰβερνήσεως σύμφωνα 
με τις διατάξεις του άρθρου 13 του Ν. 1078/1983. 

Θήβα, 18 Απριλίου 1988 

0 Νομάρχης 
Θ. ΜΕΤΑΞΑΣ 


ΤΕΧΝΙΚΗ ΕΚΘΕΣΗ 

Καθορισμού ορίων Αιγιαλού και Παραλίας στην περιοχή Όρμου Νού- 
σας Κόλπου Δόμβραινας Ν. Βοιωτίας. 

(άρθρο 74 Π.Δ. 636/77) 

Στη Λιβαδειά σήμερα στις 26 Ιανουάριου 1988 οι υπογράφο- 
ντες: * 

1. Λάμπρου Σωτήριος, Οικονομικός Έφορος Θήβας. 

2. Τυπάλδος Νικόλαος, Δ/ντής Δ.Τ.Υ.Ν. Βοιωτίας ως Μέλος. 

3. Σαριδάκης Ευάγγελος, Λιμενάρχης Κορίνθου ως Μέλος. 

Αποτελούντες την Επιτροπή καθορισμού των ορίων αιγιαλού και πα¬ 
ραλίας βάσει του άρθρου 74 του Π.Δ. 636/77 συγκληθείαα με εντολή 
του Προέδρου αυτής, μεταβήκαμε επιτόπου στην προαναφερόμενη πε- 
ριοχή. 

Έχοντας υπόψη: 

1. Τις διατάξεις του Α.Ν. 2344/40 όπως αυτός τροποποιήθηκε και 
τη σχετική προς αυτόν Δικαστηριακή και Διοικητική Νομολογία. 

2. Το αριθμ. Ν. 505/253 Πλ. 69/30.3.84 έγγραφο της Δ/νσης 
Δημοσίων Κτημάτων του Υπουργείου Οικονομικών. 

3. Το Τοπ/κό διάγραμμα (οριζοντιογραφικό και υψομετρικό) που συ¬ 
ντάχθηκε από τον Τοπογράφο Μηχ/κό Δημήτριο Κωτούζα, ελέγχθηκε 
από την Πολ/κό Μηχ/κό Μαρία Νισταζάκη της ΔΤΥΝ Βοιωτίας και 
θεωρήθηκε από το Δ/ντή Τ.Υ.Ν. Βοιωτίας Νικόλαο Τυπάλδο στις 30 
Νοεμβρίου 1987 προκειμένου να γίνει ο καθορισμός των ορίων Αιγια- 
λού και Παραλίας στην περιοχή όρμου Νούσας Κόλπου Δομβραίνας Ν. 
Βοιωτίας. 

4. Την αντίληψη που σχηματίστηκε από την επιτόπια μετάβαση σχε¬ 
τικά με το πλάτος της βρέχόμενης ξηράς και τα λοιπά συναφή στοιχεία 
δηλαδή. 

α. Πρόκειται για μη κατοικημένη περιοχή που βρίσκεται σε επικλινές 
έδαφος με έντονη κλίση στη βορειοδυτική πλευρά του θαλάσσιου κόλπου 
της Δομβραίνας. 

β. Ο πυθμένας της θάλασσας έχει κλίση 50% περίπου. 

γ. Στο θαλάσσιο χώρο δεν υπάρχουν ξέρες ή ύφαλοι. 

5. Το γεγονός ότι, επειδή λόγω της μορφολογίας του εδάφους της 
συνεχιζόμενης ξηράς (έντονες κλίσεις) ο αιγιαλός δεν μπορεί να εξυπη¬ 
ρετήσει τους σκοπούς της παρ. 1 του άρθρου ΑΝ 2344/40, απαιτείται 
καθορισμός ζώνης παραλίας πλάτους 10 μ. 

Η ΕΠΙΤΡΟΠΗ ΑΠΟΦΑΣΙΖΕΙ 

Καθορίζει επί του ανωτέρω τοπογραφικού διαγράμματος. 

α. Την οριογραμμή του αιγιαλού με Ερυθρά συνεχή πολυγωνική 
γραμμή 1 έως 49 τη οποίας οι κορυφές εξασφαλίζονται από τριγωνομε¬ 
τρικό δίκτυο όπως φαίνεται στο τοπογραφικό διάγραμμα. 

β. Την οριογραμμή της παραλίας με κίτρινη συνεχή πολυγωνική 
γραμμή 101 έως 149 της οποίας οι κορυφές εξασφαλίζονται από τρι¬ 
γωνομετρικό δίκτυο όπως φαίνεται στο τοπ/κό διάγραμμα και σε από¬ 
σταση 10 μ. από την οριογραμμή του αιγιαλού. 

Λιβαδειά, 26 Ιανουάριου 1988 
Ο Πρόεδρος 

ΣΩΤΗΡΙΟΣ ΛΑΜΠΡΟΥ 
Τα μέλη 

ΝΙΚΟΛΑΟΣ ΤΥΠΑΛΔΟΣ, ΕΥΑΓΓΕΛΟΣ ΣΑΡΙΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 932 (3) 

Κήρυξη αναδασωτέας έκτασης (1,750) στρεμμάτων στη θέση «Περ- 
γουλιά» τής περιφέρειας Κοινότητας Εξαμιλίων του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις οτυ άρθρου 117 παρ. 3 του Συντάγματος της χώ¬ 
ρας- 

3. Τις διατάξεις του Ν. 998/79 «Περί προστασίας των δασών κλπ.» 
και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργίας. 

α) 160417/1180/8.7.80. 

β) 182447/3049/24.9.80. 

5. Ότι η έκταση που αναφέρεται στο θέμα αποψιλώθηκε παράνομα 
από τους 1) Αναστ. Αθ. Ζαφείρη κάτοικο Κορίνθου και 2) Μαρία Αθ. 
Ζαφείρη κάτοικο Εξαμιλίων και σύμφωνα με την αριθ. 2002/9.5.88 
πρόταση του Δασαρχείου Κορίνθου επιβάλλεται να κηρυχθεί αναδασω¬ 
τέα, αποφασίζουμε: 


Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλειστεί η διά¬ 
θεση αυτής για άλλο προορισμό, τη Δημόσια δασική έκταση εμβαδού 
ενός στρέμματος και επτακοσίων πενήντα τετραγωνικών μέτρων 
(1,750) που βρίσκεται στη θέση «Περγουλιά» της περιφέρειας της Κοι¬ 
νότητας Εξαμιλίων. Προσδιορίζεται με τα στοιχεία ΑΒΓΔΕΖΗΘΙΑ 
και έχει όρια: 

Ανατολικά: Με αγροτική έκταση. 

Δυτικά: Με αγροτική έκταση μετά το ρέμα. 

Βόρεια: Με δημόσια δασική έκταση και αγροτικό δρόμο. 

Νότια: Με|πρίανές ρέματος όπως φαίνεται στο συνημμένο τοπογρα¬ 
φικό διάγραμμα που αποτελεί αναπόσπαστο μέρος της απόφασης αυ¬ 
τής. 

Η απόφαση αυτή να ισχύσει από της κοινοποιήσεως της αρμοδίως 
(αρθ. 41 Ν.998/79) και προ της δημοσιεύσεώς της στην Εφημερίδα 
της Κυβερνήσεως (άρθ. 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κόρινθος, 1 Ιουνίου 1988 
Ο Νομάρχης 
ΔΗΜ. ΚΩΤΣΟΠΟΥΛΟΣ 

